మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
1996లో నా వల్లే జయలలిత ఓడిపోయారు : రజినీకాంత్
తమిళనాడు దివంగత ముఖ్యమంత్రి జయలలితకు నివాళి అర్పించేందుకు నడిగర్ సంఘం ఏర్పాటు చేసిన సంతాప సభలో...
TNN | Updated:
Dec 11, 2016, 11:22PM IST
తమిళనాడు దివంగత ముఖ్యమంత్రి జయలలితకు నివాళి అర్పించేందుకు నడిగర్ సంఘం ( సౌతిండియన్ ఆర్టిస్ట్స్ అసోసియేషన్ ) ఏర్పాటు చేసిన సంతాప సభలో పాల్గొన్న తమిళ సూపర్ స్టార్ రజినీకాంత్ ఆమె గురించి చెబుతూ కొన్ని ఆసక్తికరమైన వ్యాఖ్యలు చేశారు. జయలలితకు వున్న ఉన్నతమైన వ్యక్తిత్వం, గొప్పతనం గురించి చెబుతూ.. &quot;1996లో నా వల్లే జయలలిత ఓటమిపాలయ్యారని.. అయినా అదేమీ మనసులో పెట్టుకోకుండా నా కూతురు పెళ్లికి హాజరై నన్ను ఆశ్చర్యంలో ముంచెత్తారు&quot; అని అన్నారు రజినీకాంత్.
చెన్నైలో ఆదివారం జరిగిన ఈ సంతాప సభలో జయలలితని తమిళ సినీపరిశ్రమ స్మరించుకున్న సందర్భంలో ఆమె గురించి మాట్లాడిన రజినీకాంత్... 1996లో తనకు, ఆమెకు మధ్య జరిగిన కొన్ని అనుభవాలని సభ్యులతో పంచుకున్నారు. అప్పటి ఎన్నికల ప్రచారంలో పాల్గొన్న తాను ఓటర్లని ఉద్దేశించి మాట్లాడుతూ... &quot;జయలలితకు మళ్లీ ఓటేసి అధికారంలోకి తీసుకువస్తే, ఇక తమిళనాడుని ఆ దేవుడు కూడా కాపాడలేడు&quot; అని ఆమెకు వ్యతిరేకంగా తాను చేసిన ప్రచారాన్ని రజినీ గుర్తుచేసుకున్నారు.